 Generate a headline for the following text: nÒdú ni gbajúgbajà òṣèré tíátà nnì, Abdulsalam Ishola ẹni tí ọpọlọpọ mọ sí Charles Olúmọ Àgbákò lagbo tiata. Láàárín ọdún 1990 sí ìbẹrẹ ọdún 2000, àwọn ipa líle tí Charles Olúmọ Àgbákò máa ń kó nínú eré jẹ kó di ìlú mọọkà láàárín àwọn àgbà òṣèré. Ní ìbẹrẹ ọdún yìí, gbajúmọ òṣèré yìí gba ikọ BBC Yorùbá ní àlejò, tí baba naa sì ṣàlàyé bí ìrìnàjò wọn nínú eré sinimá ṣe bẹrẹ. Bakan naa lo tun salaye àwọn ipa ribiribi to ti ko sẹyin ninu eré sinimá nínú ìgbésí ayé wọn. Kódà bàbá Charles Olúmọ Àgbákò fi yé wa nígbà náà wí pé, kokoko ni ara ọta oun le. Agbako ni oun ṣì lè ṣeré tíátà ti wọn bá pe oun sí iṣẹ pẹlú bí ọjọ orí oun ṣe ti ń súnmọ ọgọrùn-ún ọdún lọ. Eyi lo mu ko jẹ ìyàlẹnu nla fún BBC Yoruba nígbà tí a gbọ wí pé bàbá tó ń fò sókè ní bi oṣù mélòó kan sẹyìn ni òjòjò ń ṣe Ògún rẹ báyìí. Nígbà tí BBC News Yorùbá kàn sí ilé bàbá Charles Olúmọ Àgbákò láti mọ ipò ìlera tí bàbá náà wà, àgbà òṣèré náà ṣàlàyé bí àárẹ tó ń ba jà ṣe bẹrẹ ní bí ọdún díẹ sẹyìn. Àgbákò ṣàlàyé pé ní ọdún díẹ sẹyìn ni òun ṣàdédé ri wí pé òun kò le yàgbẹ tàbí tọ ní ìrọrùn. Ó ní èyí ló mú kí ọkan nínú àwọn ọmọ òun gbé òun lọ sí ilé ìwòsàn fún ìtọjú, tí àwọn dókítà sì ní iṣẹ abẹ ló le tán ìṣòro ohun tó ń bá òun fínra lọdún náà. Ó fi kun pé, lẹyìn ìgbà díẹ tí wọn ṣe iṣẹ abẹ náà tán, ni ojú ọgbẹ ibi tí wọn ti ṣe iṣẹ abẹ ọhún máa ń da òun láàmú tí òun sì tún padà lọ sí ilé ìwòsàn náà. Nígbà tí mo padà lọ sí ilé ìwòsàn, wọn fún mi ní àwọn òògùn àti nǹkan mìíràn láti máa lò láti fi tọjú ibi ojú ọgbẹ náà Charles Olúmọ Àgbákò tẹsíwájú pé, lẹnu ọjọ mẹta yìí ni òun tún ń ri pé àti yàgbẹ àti tọ, tún bẹrẹ sí ní di ìjọgbọn. Ó ní dókítà ní ó jẹ kí ó yé òun wí pé, iṣẹ abẹ ọjọ kìíní kò jìnà wọnú èyí ló sì fa àìlera gbogbo ìgbà tó ń bá òun fínra báyìí. Bákan náà ló ní wọn jẹ kó yé òun wí pé ìfun òun ti já sínú ẹpọn òun tí àwọn sì nílò láti ko kúrò níbẹ, ko le bọ sí àyè tó yẹ kó wà gangan nínú ikùn. Ó ṣàlàyé pé bí ó tilẹ jẹ pé àwọn dókítà ní òun kò le ṣe iṣẹ abẹ bíi ti ìgbà àkọkọ mọ, àwọn ìgbésẹ wà tí wọn yóò gbé láti mú kí ìfun náà padà sí ààyè rẹ, kí ìnira tí ó ń kó bá òun náà dínkù jọjọ. Nígbà tí mo dé ilé ìwòsàn, dókítà ní mi ò le ṣe iṣẹ abẹ mọ, wọn ní ki n ṣáà ma lọ lo oògùn, gbogbo ògùn tí wọn ń kọ fún mi ni mò ń rà, tí àwọn ènìyàn mi dẹ ń rà fún mi. Àgbákò ní lóòótọ ni àwọn ògùn tí àwọn dókítà kọ fún òun ń ṣiṣẹ àmọ ọjọ mẹta mẹta ni òun gba abẹrẹ. O ni awọn abẹrẹ yii lo wa láti fi mú àdínkù bá ìnira tí àìlera ọhun ń kó bá òun. Ó ní ọpọlọpọ owó ni àwọn ń run sórí àwọn ògùn àti abẹrẹ yìí, tó sì jẹ wí pé kò sí òkun àti ìlera pípé fún òun láti lọ sí oko eré sinimá mọ. Agbako ni ọwọ nǹkan tí àwọn ènìyàn fi ń ran òun lọwọ nikan lo ku, ti oun n jẹ. Ìyàwó ọmọ Charles Olúmọ Àgbákò, Olamide tó ń tọjú bàbá ṣàlàyé fún BBC News Yorùbá pé láti nǹkan bí oṣù mẹfà sẹyìn, tí ara bàbá kò ti yá, ni òun ti wà pẹlú wọn. Olamide ní ó jẹ ohun tó máa ń ba òun àti àwọn ọmọ bàbá lọkàn jẹ nígbà tí bàbá bá ń tọrọ ikú fún ara wọn nítorí bí ara ṣe ń ni wọn. Ó ní lóòótọ ni pé bàbá Àgbákò ti dàgbà, àmọ àwọn ò mọ iye ọdún tí Ọlọrun kọ fún wọn nítorí náà kò ní wù wá kí wọn lo ìgbésí ayé wọn tó kù nínú ìnira. Ó fi kun pé ìrànlọwọ àwọn ọmọ Nàìjíríà ni bàbá Àgbákò nílò lásìkò láti fi bọ lọwọ ìnira tí bàbá náà ń kojú lásìkò yìí. : Sure, heres a headline for the given text - Charles Olumo Agbako ń ṣe àìsàn ńlá, ó ní ara ń ni òun 